armvectores/hy_wikipedia_2023 huggingface dataset:
1760

1760 թվական,  նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 1760 թվականն է, 
XVIII դարի 60-րդ տարին։


== Դեպքեր ==
Հուսեին-Ալի խանը կառուցում է Գյոյ-ջամին։


== Ծնունդներ ==
հոկտեմբերի 31՝ Կացուշիքա Հոքուսայ, ճապոնացի նկարիչ (մ. 1849)


== Մահեր ==
Գազրիկ Արշակունի

Գազրիկ Արշակունի նաև Կղիենէս Արշակունի (ծննդյան և մահվան թվականներն անհայտ, 5-րդ դար), Իշխանազն Մարզպանական Հայաստանում, Արտավան Արշակունու եղբայրը։ Սերվում է Արշակունիների հայկական թագավորական ճյուղից։


== Կենսագրություն ==
471 թվականին Գազրիկը իր եղբոր՝ Արտավանի հետ, գահակալական կռիվների պատճառով զրկված լինելով իրենց իշխանությունից և իրենց կյանքից զրկվելու վտանգի տակ, գնում են Բյուզանդիա՝ Կոստանդնուպոլիս, Լևոն Ա կայսեր մոտ և ստանում Մակեդոնիայի Նիկիա քաղաքը՝ բնակվելու համար։
Բյուզանդիայի կայսր Կոստանդին Ծիրանածինը Գազրիկին կոչում է Կղիենէս, իսկ նրանց Կոստանդնուպոլիս գնալը դնում է 460 թվականին։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 1, Ցուցակ 1, Էջ 439
«Պատմութիւն հայոց», Միքայել Չամչյան, Վենետիկ, 1785, Հատոր Բ, էջ 148
«Iranisches Namenbuch» հայ․՝ Իրանական անձնանունների գիրք, էջ 32 ա
«Հայ կայսերք Բիւզանդիոնի», Կարապետ Տեր-Սահակյան, Վենետիկ, 1905, Հատոր Ա, էջ 337-338, 349 ա
Վոզնեսենսկոե (գյուղ, Ամուրսկի շրջան)

Անվան այլ կիրառումների համար տե՛ս՝ ՎոզնեսենսկոեՎոզնեսենսկոե (ռուս.՝ Вознесенское), գյուղ Ռուսաստանի Խաբարովսկի երկրամասի Ամուրսկի շրջանի կազմում։
Բնակչությունը 2011 թվականին գրանցված տվյալներով կազմում էր 2026 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիտեզ (այլ կիրառումներ)

Վիտեզ կարող է վերաբերվել.

Վիտեզ, քաղաք Բոսնիա և Հերցեգովինայում։
Վիտեզ, բոսնիական համայնք։
Բերեքեթլի (գետ)

Բերեքեթլի, գետ Կիլիկիայում, Կորկուն գետի վտակը։ Վերջինիս մեջ է թափվում Բերեքեթլի-? հանքավայրի մոտ։


== Ծանոթագրություններ ==
M1G

M1G, հետերոցիկլիկ մոլեկուլ, և առաջացնում է ԴՆԹ-ադուկտ։ Առաջանում է մալոնային դեալդեհիդիկ ռեակցիայի արդյունքում, ճարպի պերօքսիդային օքսիդացման ժամանակ, ինչպես գուանոզինը : Նուկլեոտիդների էկցիզիոն ռեպացիայի մեխանիզմը թույլ է տալիս օրգանիզմին ազատվել ձևավորված ԴՆԹ-ադուկտից , սակայն ԴՆԹ ռեպացիոն գործընթացին դիմակայելու արդյունքում կամ ԴՆԹ-ադուկտները հեռացնել չկարողանալու արդյունքում կարող է ի հայտ գալ մուտացիա, ինչի հետևանքով կարող է ձևավորվել քաղցկեղ։
M1G-ն օրգանիզմում տարածված է էնդոգեն ԴՆԹ-ադուկտների տեսքով։ Առկա է լյարդում, լեյկոցիտներում, պանկրեասի և կրծքագեղձի բջիջներում նրա կոնցենտրացիան կազմում է 1- 120 է 108 նուկլեոտիդների հաշվով։


== Ծանոթագրություններ ==
:
Վան դու Պարանան գավառ

Վան դու Պարանան գավառ (պորտ.՝ Microrregião do Vão do Paranã)՝ գավառ Բրազիլիայում, մտնում է Գոյաս նահանգի մեջ։ Մտնում է Գոյաս նահանգի արևելյան մարզի մեջ։ 2006 թվականի տվյալներով բնակչությունը կազմում է 96 646 մարդ։ Տարածքը՝ 17 388,823 կմ2։ Բնակչության խտությունը՝ 5,56 մարդ/կմ²։


== Վիճակագրություն ==
Համախառն ներքին արտադրանքը կազմել է 353 295 036,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 3 740,70 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,673։


== Գավառի կազմ ==
Գավառի կազմի մեջ են մտնում հետևյալ համայնքները.

Ալվորադա դու Նորտի
Բուրիտինոպոլիս
Դամիանոպոլիս
Դիվինոպոլիս դի Գոյաս
Ֆլորիս դի Գոյաս
Գուարանի դի Գոյաս
Իասիարա
Մամբայի
Պոսի
Սիմոլանդիյա
Սան Դոմինգուս
Սիտիու դ’Աբադիյա
Այրիսար (այլ կիրառումներ)

Այրիսար, կարող է վերաբերել՝

Այրիսար - լեռ Հայկական լեռնաշխարհում, Բազումի լեռնահամակարգում
Այրիսար - լեռ Հայկական լեռնաշխարհում, Զանգեզուրի լեռնաշղթաի հարավային հատվածում
Այրիսար - լեռնագագաթ Հայկական լեռնաշխարհում, Զանգեզուրի լեռնահամակարգի հյուսիսային հատվածում
Այրիսար - բլուր Հայաստանի Արարատի մարզոսմ
Աստերոիդների ցանկ (13001-13100)

Աստերոիդների ցանկ (12901-13000)  • Աստերոիդների ցանկ  • Աստերոիդների ցանկ (13101-13200)
 Աստերոիդների ցանկ (12901-13000)  • Աստերոիդների ցանկ  • Աստերոիդների ցանկ (13101-13200)


== Աղբյուր ==
«Discovery Circumstances: Numbered Minor Planets (10001)-(15000)»։ www.minorplanetcenter.net
Սպինեա

Սպինեա (իտալերեն՝ Spinea) , կոմունա Իտալիայում, գտնվում է Վենետո մարզում՝ Վենետիկ գավառում։
Բնակչությունը կազմում է 24603 մարդ։ Խտությունը կազմում է 1634մարդ/կմ²։ Տարածքը գրավում է 15 կմ²։ Փոստային ինդեքս՝ 30038։ Հեռախոսային կոդ՝ 041։
(8050) Բեյշիդա

(8050) Բեյշիդա (անգլ.՝ Beishida), աստերոիդ աստերոիդների հիմնական գոտում։ Հայտնաբերվել է 1996 թվականի սեպտեմբերի 18-ին Պեկինի Շմիդտ-ԼԿՍ աստերոիդների ծրագրի կողմից Քսիլոնգում։
Միջին հեռավորությունը Արեգակից կազմում է 2,134371 ա. մ., առավելագույնը մոտենում է 1,7927 ա. մ. հեռավորության վրա և հեռանում 2,4761 ա. մ.։ Արեգակի շուրջ մեկ ամբողջական պտույտ է կատարում 1138,95 երկրային օրվա ընթացքում, իր ուղեծրով շարժվելով միջինում 0,316082 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,85° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8050) Բեյշիդա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յուվեռնե Ֆուր

Յուվեռնե Ֆուր (ֆր.՝ Uvernet-Fours, օքս.՝ Uvernet e Forns), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Բարսելենետ կանտոնի կազմի մեջ։ Համայնքի շրջանը՝ Բարսելոնետ։
Համայնքի INSEE կոդ՝ 04226։


== Բնակչություն ==
Համայնքի բնակչությունը 2008 թվականին կազմում էր 637 մարդ։


== Տնտեսություն ==
2007 թվականի տվյալներով 466 աշխատունակ տարիքի մարդկանցից (15-64 տարեկան) 36-ը տնտեսապես ակտիվ էին, 106-ը անգործ (ակտիվության ցուցանիշը 77,3 %, 1999 թվականին եղել է՝ 76,1 %)։ 360 աշխատունակ բնակիչներից 348-ը աշխատում էին (197 տղամարդ և 151 կին), անաշխատանք էին 12-ը (2 տղամարդ և 10 կին)։ 106 անգործ մարդկանցից 34-ը աշակերտներ կամ ուսանողներ են, 29-ը թոշակառու, 43-ը չէին աշխատում այլ պատճառներով.


== Տեսարժան վայրեր ==
Սեն Լորան եկեղեցի (1689 թվական)
Սեն Մարկ մատուռ
Նոտր Դամ դե Լյումեր եկեղեցի (1677 թվական)
Սուրբ Իոննա մկրտիչ եկեղեցի (XVIII դար)
Սուրբ Անդրեյ Պերվոզվաննովի քարոզիչ եկեղեցի (1677)


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Վիճակագրության ազգային ինստիտուտ. Յուվեռնե Ֆուր» (ֆրանսերեն)։ Արխիվացված օրիգինալից 2012-10-02-ին։ Վերցված է 2012-8-9 
«Յուվեռնե Ֆուր» (ֆրանսերեն)։ cassini.ehess.fr։ Արխիվացված է օրիգինալից 2013-01-13-ին։ Վերցված է 2013-01-10
Անատոլի Բորովիկ

Անատոլի Բորովիկ (ռուս.՝ Анатолий Васильевич Боровик, հուլիսի 7, 1958(1958-07-07)), ռուս դիվանագետ։ 2-րդ դասի արտակարգ և լիազոր դեսպանորդ (2013 թվականի մայիսի 8)։


== Կենսագրություն ==
1984 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։
2000 թվականից զբաղվում է դիվանագիտական գործունեությամբ։
2000- 2003-ական թվականներին աշխատել է Կամբոջայի Թագավորությունում Ռուսաստանի Դաշնության դեսպանատան առաջին քարտուղար, խորհրդական։
2004-2008 թվականներին զբաղեցրել Է ԱՍԵԱՆ-ի երկրների դեպարտամենտի խորհրդականի, ապա ավագ խորհրդականի, բաժնի պետի և Ռուսաստանի արտաքին գործերի նախարարության Համաասիական խնդիրների պաշտոնը։
2008-2010 թվականներին եղել է Ռուսաստանի Դաշնության արտաքին գործերի նախարարության ասիա-խաղաղօվկիանոսյան տարածաշրջանի երկրների դեպարտամենտի բաժնի պետ։
2010 թվականի փետրվարին նշանակվել է Ռուսաստանի արտաքին գործերի նախարարության Ասիայի երրորդ դեպարտամենտի բաժնի պետի պաշտոնում։
2015-2020 թվականներին եղել է Ռուսաստանի արտաքին գործերի նախարարության Ասիայի երրորդ դեպարտամենտի տնօրենի տեղակալ։ Այդ պաշտոնում համակարգել է հարավարևելյան Ասիայի մի շարք երկրների հետ հարաբերությունները։
Ռուսաստանի նախագահ Վլադիմիր Պուտինի հրամանագրով 2020 թվականի մայիսի 4-ին նշանակվել է Կամբոջայի Թագավորությունում Ռուսաստանի Դաշնության դեսպան։


== Դիվանագիտական աստիճան ==
2-րդ դասի արտակարգ և լիազոր դեսպանորդ (2013 թվականի մայիսի 8)։
1-ին դասի արտակարգ և լիազոր դեսպանորդ (2019 թվականի հունիսի 11)։


== Ծանոթագրություններ ==
Ուլեյլա դել Կամպո

Ուլեյլա դել Կամպո (իսպ.՝ Uleila del Campo), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Լոս Ֆիլաբերնաս Տաբերնաս շրջանում։ Տարածքը կազմում է 39 կմ2։ Բնակչությունը՝ 1015 մարդ (2010 թվականի տվյալներով)։ Պրովինցիայի վարչական կենտրոնից գտնվում է 55 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Գլխավոր կայք Archived 2006-08-19 at the Wayback Machine.
Uleila del Campo
Բաբսի

Բաբսի, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Մասոնական կազմակերպությունների ցանկ

Մասոնական կազմակերպությունների ցանկ, կազմակերպությունների ցանկ, որոնցից յուրաքանչյուրը հանդիսանում է գործող մեծ ժողովարան, գերագույն խորհուրդ, դաշնություն կամ օրդեն։
Այս հոդվածը թվարկում է առավել նշանակալի մասոնական կազմակերպությունները։ Այդ կազմակերպությունների անդամների թիվը կարող է փոփոխվել։


== Ասիա ==


== Աֆրիկա ==


== Եվրոպա ==


== Օվկիանիա ==


== Հյուսիսային Ամերիկա ==


== Հարավային Ամերիկա ==


== Տես նաև ==
Մասոնական միջազգային կազմակերպություններ
Լրացուցիչ աստիճանների կազմակերպություններ


== Ծանոթագրություններ ==
Բե Ջին Յոն

Բե Ջին Յոն (մայիսի 10, 2000(2000-05-10), Ջունգ, Սեուլ, Հարավային Կորեա), հարավկորեացի երգիչ և CIX հարավկորեական բոյ բենդի անդամ։ Նա եղել է Wanna One բոյ բենդի նախկին անդամ, Produce 101-ի 2-րդ եթերաշրջանում 10-րդ հորիզոնականն է զբաղեցրել և 2 տարի ակտիվ առաջընթաց է ունեցել մինչև 2019 թվականի հունվարին խմբի լուծարումը։


== Վաղ կյանք ==
Բե Ջին Յոնը ծնվել է 2000 թվականի մայիսի 10-ին Սեուլում, Հարավային Կորեա։ Նա հաճախել է Լիլայի արվեստի ավագ դպրոցը։


== Կարիերա ==


=== Նախքան դեբյուտը ===
Բե Ջին Յոնը եղել է C9 Entertainment-ի թրեյնի և վերապատրաստվել է 10 ամիս։


=== 2017-2018․ Produce 101 և Wanna One ===

Բեն մասնակցել է հարավկորեական Produce 101 բոյ բենդերի գոյատևման շոուի 2-րդ եթերաշրջանին, որը ցուցադրել է Mnet-ը 2017 թվականի ապրիլի 7-ից հունիսի 16-ը։ Վերջին սերիայում նա գրավեց 10-րդ հորիզոնականը և դարձավ Wanna One տղաների խմբի նախագծի անդամ՝ YMC Entertainment-ի հովանու ներքո։ Բեի պաշտոնական առաջնաելույթը Wanna One-ում՝ 1×1=1 (To Be One) մինի ալբոմով տեղի ունեցավ Wanna One Premier Show-Con-ի ընթացքում 2017 թվականի օգոստոսի 7-ին Gocheok Sky Dome-ում։
Բեն, որպես Wanna One-ի անդամ, վերջին անգամ ելույթ է ունեցել իրենց վերջին համերգներին՝ "Therefore" անվանմամբ։ Նրանք տևել են 4 օր, ավարտվել են 2019 թվականի հունվարի 27-ին Սեուլում՝ Gocheok Sky Dome, որտեղ խումբը անց է կացրել իր դեբուտային ցուցադրումը։


=== 2019-ներկա․ անկախ գործունեություն և CIX ===
Wanna One-ի լուծարումից հետո, Բեն 4 ամսյա դադար վերցրեց նախքան ապրիլի 26-ին, որպես մենակատար, առաջնաելույթ ունենալը։ Նրա առանձին ալբոմը, Hard To Say Goodbye, իր գագաթնակետին է հասել Գոանի ալբոմների հիթ շքերթի 3-րդ հորիզոնականում։
2019 թվականի հուլիսին Բեն առաջնաելույթ ունեցավ C9 Entertainment-ի կողմից ստեղծված նոր տղաների խմբում, որը կոչվում էր CIX:


== Սկավառակագրություն ==


=== Ալբոմ ===


=== Սինգլներ ===


== Ֆիլմագրություն ==


=== Հեռուստաշոու ===


== Ծանոթագրություններ ==
Սարիղայա (այլ կիրառումներ)

Սարիղայա, կարող է վերաբերել՝

Սարիղայա - գյուղ Արևմտյան Հայաստանում, Էրզրումի վիլայեթի Դերջանի գավառակում
Սարիղայա - գյուղ Արևմտյան Հայաստանում, Էրզրումի վիլայեթի Երզնկայի գավառում
Մելդալի համայնք

Մելդալ (նորվ.՝ Meldal), համայնք Նորվեգիայի Սյոր Թրյոնդելագ կոմսությունում։ Վարչական կենտրոնը Մելդալ քաղաքն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 613.34 կմ² տարածք։
Համայնքը ստեղծվել է 1838 թվականի հունվարի 1-ին։ Նախկին անվանումը եղել է Meðaldalr, որը հին իսլանդերեն է։ Ներկայիս անվանումը թարգմանաբար նշանակում է դաշտավայր։
Համայնքի տարածքում ակտիվ գործունեություն է իրականացնում Նորվեգական եկեղեցին, որը իր ենթակայության ներքո ունի 1929 և 1988 թվականներին կառուցված երկու կրոնական կառույց։


== Մելդալի զինանշանը ==
Մելդալ համայնքի զինանշանը հաստատվել է 1985 թվականի փետրվարի 5-ին և իրենից ներկայացնում է կարմիր գույնի վահան, ներքևի մասը սուր, որի վրա պատկերված է դեղին գույնի անիվ, մեջտեղում հասկ։ Այն խորհրդանշում է արտադրությունը և գյուղատնտեսությունը, որոնք զարգացած են համայնքի տարածքում։


== Բնակչություն ==
Համաձայն 2010 թվականի մարդահամարի տվյալների՝ Մելդալ համայնքում բնակվում է 3,920 մարդ։ Վերջին 60 տարում բնակչության թվաքանակի նվազում է գրանցվել։


== Աշխարհագրություն ==
Մելդալ համայնքի տարածքով հոսում է Օրկլա գետը։ Նրա սահմանին են գտնվում Հոսթովաթնեթ և Սվորքսյոյեն լճերը։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Համայնքի վիճակագրական տվյալները վերցված Նորվեգիայի վիճվարչությունից: (նորվեգերեն)
Մ.թ.ա. 742


== Դեպքեր ==


== Ծնունդներ ==


== Մահեր ==
Վիկտորիա հուշահամալիր (Լոնդոն)

Վիկտորիա հուշահամալիր, (անգլ.՝ Victoria Memorial), քանդակ, որը գտնվում է Լոնդոնի Թագավորական զբոսայգու կենտրոնում՝ Բուքինգհեմյան պալատի դիմաց, և նվիրված է Վիկտորիա թագուհուն։


== Պատմություն ==
Թագավոր Էդուարդ VII-ն առաջարկել է, որ ստեղծվի խորհրդարանական համատեղ հանձնաժողով, որը կկատարի իր մահից հետո Վիկտորիա թագուհու հուշահամալիրի պլանները։ Առաջին հանդիպումը տեղի է ունեցել 1901 թվականի փետրվարի 19-ին, Արտաքին գերատեսչությունում՝ Ուայթհոլում։ Կոմիտեի առաջին քարտուղարն էր Արթուր Բիգջ Բարոն Ստամֆորդհեմ 1-ինը։ Սկզբում այդ հանդիպումները կանգնած են եղել փակ դռների հետևում։ Լոնդոնի քաղաքապետ լորդ (սըր) Ջոզեֆ Դիմսդեյլը հրապարակավ հայտարարել է, որ հանձնաժողովը որոշում է կայացրել, որ հուշահամալիրը պետք է լինի «մոնումենտալ»։
Հուշահամալիրի համար ֆինանսավորումը հավաքվել է ինչպես Բրիտանական կայսրության, այնպես էլ հասարակության կողմից։ Նվիրաբերությանը մասնակցել է Ավստրալիայի Ներկայացուցիչների պալատը, Նոր Զելանդիայի կառավարությունը։ Աֆրիկայի արևմտյան ափերից մի շարք ցեղեր ապրանքներ են ուղարկել վաճառելու համար, իսկ հասույթը հատկացվել էր հիմնադրամին։ Ալֆրեդ Լուիս Ջոնսը կազմակերպել էր, որ այդ ապրանքները Աֆրիկայից Լիվերպուլ տեղափոխման գործընթացն իր նավերով անվճար։ Պետական և ազգային նվիրատվություններից  ավելի շատ գումար էր հավաքվել, քան անհրաժեշտ էր Վիկտորիա հուշահամալիրի կառուցման համար։
Նախագծվել և իրականացվել է քանդակագործ (սըր) Թոմաս Բրոքի կողմից։
1911 թվականին հուշահամալիրը օծվել է, այդ ժամանակ նախագահում էր Վիկտորիայի ավագ թոռը  Գեորգ V-ը, ներկա էր նաև նրա Վիլհելմ II զարմիկը։ Նախագծվել և իրականացվել է քանդակագործ (սըր) Թոմաս Բրոքի կողմից։ Հուշարձանն ինքնին ավարտվել է 1914 թվականին բրոնզե արձանի տեղադրմամբ։ Նախագծված է եղել 1901 թվականին, բացվել է 1911 թվականի մայիսի 16-ին, չնայած այն չի ավարտվել մինչև 1924 թվականը։
Պատվանդանը, որը սպիտակ մարմարից է և կշռում է 2300 տոննա նախագծել և կառուցել  է ճարտարապետ Էսթն Ուեբը։


== Նկարագրություն ==
Վիկտորիայի արձանի դեմքն ուղղված է դեպի հյուսիս-արևելք՝ Մալ փողոց։ Պատվանդանի մյուս երեք կողմերում տեղադրված են Արդարադատության Հրեշտակի (հյուսիս-արևմուտք՝ դեպի Գրին Պարկ), Գթասրտության հրեշտակի (դեպի հարավ-արևելք) և Ողորմության հրեշտակի մարմարե արձանները, որոնք նստած են Բուքինգհեմյան պալատի դիմաց։ Հուշահամալիրի գագաթին Ոսկեզօծ թևավոր Հաղթանակն է։
Ամբողջ հուշահամալիրն ունի ծովային թեմատիկա։ Այնտեղ Միացյալ Թագավորության ծովային ուժերին մատնանշող էակներ են՝ ջրահարսեր, ջրահարսեր և հիպոգրիվներ։
Ալբերտ թագավորական սրահի դիմաց կա նմանօրինակ Արքայազն Ալբերտի հուշահամալիր։
Մոտ 25 մետր բարձրությամբ Վիկտորիա հուշահամալիրը շարունակում է մնալ Անգլիայի թագուհիների  ամենաբարձր հուշարձանը։


== Պատկերասրահ ==

		
		
		
		
		
		
		
		
		


== Տես նաև ==
Վիկտորյա Մեմորիալ թանգարան


== Ծանոթագրություններ ==


== Արտաքին հղումներ ==

Panorama available here 6th pano down in menu (Buckingham Palace).
Զամոստի

Զամոստի (ուկրաիներեն՝ Замости), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Զամոստի գյուղում բնակվում էր 96 մարդ։ Բնակավայրը զբաղեցնում է 0,464 կմ² տարածք։ Բնակչության խտությունը կազմում էր 206,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հոբբի

Հոբբի ( անգլերեն hobby գերմաներեն Hobby), շահույթ չհետապնդող ժամանցի տեսակ, որոշակի զբաղմունք, հետաքրքրություն, որով զբաղվում են ազատ ժամանակ, անձնական հետաքրքրությունը բավարարելու համար։
Հոբբին կարող է լավ միջոց լինել սթրեսի դեմ պայքարելուց։ Այն օգնում է ինքնադրսևորվել, գտնել համախոհ ընկերների և հաճախ նաև գիտելիքներ ձեռք բերել։
Այն, ինչ մեկի համար հոբբի է, մյուսի համար կարող է լինել մասնագիտություն։ Օրինակ՝ ուտելիք պատրաստելը կամ ծաղիկ աճեցնելը։
Իվան Մայսկի

Իվան Միխայիլի Մայսկի (հունվարի 19, 1884(1884-01-19) կամ 1884, Կիրիլով, Նովգորոդի նահանգ, Ռուսական կայսրություն - սեպտեմբերի 3, 1975(1975-09-03) կամ 1952, Մոսկվա, ԽՍՀՄ), խորհրդային դիվանագետ, ԽՍՀՄ արտակարգ և լիազոր դեսպան, պատմաբան, ԽՍՀՄ ԳԱ ակադեմիկոս (1946), ԽՄԿԿ անդամ (1921)։
1902 թվականից ընդգրկվել է հեղափոխական շարժման մեջ, 1903 թվականին հարել է մենշևիկներին (որոնցից հրաժարվել է 1918 թվականին)։ 1908 թվականից տարագրվել է։ 1912 թվականին ավարտել է Մյունխենի համալսարանը։ 1917 թվականի Փետրվարյան հեղափոխությունից հետո վերադարձել է Ռուսաստան։ 1922 թվականից անցել է դիվանագիտական աշխատանքի։
1929-1932 թվականներին՝ լիազոր ներկայացուցիչ Ֆինլանդիայում, 1932-1943 թվականներին՝ ԽՍՀՄ դեսպան Մեծ Բրիտանիայում։ 1943-1946 թվականներին՝ ԽՍՀՄ արտգործժողկոմի տեղակալ։ Մասնակցել է Ղրիմի (1945), Պոտսդամի (1945) կոնֆերանսներին։ 1935-1937 թվականներին եղել է ԽՍՀՄ Կենտգործկոմի անդամ, 1941-1947 թվականներին՝ ԽՄԿԿ ԿԿ անդամության թեկնածու։ 1946 թվականից զբաղվել է գիտական և գիտամանկավարժական աշխատանքով։


== Ծանոթագրություններ ==
Հունաստանի ֆիլիպինյան դպրոց

Հունաստանի ֆիլիպինյան դպրոց կամ Աթենքի ֆիլիպինյան դպրոց և մշակութային ակադեմիա (հուն․՝ Φιλιππίνων Σχολή στην Ελλάδα), միջազգային դպրոց, որը գտնվում է Հունաստանի մայրաքաղաք Աթենքի Ամբելոկիպի շրջանում։
Դպրոցից բացի, Հունաստանի ֆիլիպինյան դպրոցում գործում է նաև մշակութային կենտրոն, որի գործունեությունը վերահսկվում է Հունաստանում Ֆիլիպինների դեսպանատան համապատասխան բաժանմունքի կողմից։
Աթենքի այս դպրոցը միակ ֆիլիպինյան դպրոցն է ոչ միայն Հունաստանի Հանրապետության տարածքում, այլև ամբողջ Եվրոպական Միությունում։


== Պատմություն ==
Նախագծվում էր եվրոպական որևէ երկրի տարածքում բացել ֆիլիպինյան դպրոց։ Դպրոցի շինարարական աշխատանքները սկսվել են 1997 թվականի սեպտեմբերի 9-ին և ավարտվել երկու տարի անց՝ 1999 թվականին։ Հունիսի 29-ին տեղի է ունեցել դպրոցի պաշտոնական բացման արարողությանը, որի ժամանակ ներկա է գտնվել Ֆիլիպինների նախագահը։
Դպրոցի շինարարական ծախսերի մեծ մասը հոգացել են Ֆիլիպինները։ Դպրոցի ստեղծման նախագիծը կազմվել է 1997 թվականին՝ Ֆիլիպինների նախագահի Աթենք կատարած աշխատանքային այցից հետո։ Այն հավատարմագրված է Ֆիլիպինների կրթության դեպարտամենտի կողմից։
Դպրոց հաճախում են ոչ միայն ասիացիներ, այլև տեղացի հույներ։ 2010 թվականի տվյալներով դպրոցում սովորում է 185 ուսանող։


== Ծանոթագրություններ ==
Լատվիայի գեղարվեստի ակադեմիա

Լատվիայի գեղարվեստի ակադեմիա (լատիշ․՝ Latvijas Mākslas akadēmija), պետական բարձրագույն ուսումնական հաստատություն Լատվիայում։


== Պատմություն ==
Ակադեմիան հիմնադրվել է 1919 թվականին լատվիացի պրոֆեսիոնալ նկարիչներից մեկի՝  Վիլհելմ Կարլիս Պուրվիտի (1872-1945) կողմից, ով դարձել է ակադեմիայի առաջին ռեկտորը։ Ակադեմիայի շենքը կառուցվել է 1905 թվականին ճարտարապետ Վիլհելմ Բոկսլաֆի նախագծով։

Լատվիայի գեղարվեստի ակադեմիան գեղարվեստի բնագավառում բարձրագույն կրթություն է տալիս հետևյալ աստիճանով՝ հումանիտար առարկաների բակալավր, հումանիտար առարկաների մագիստրոս և արվեստաբանության դոկտոր։


== Հայտնի մանկավարժներ ==
Վիլհելմ Պուրվիտ (ռեկտոր, 1921-1934)
Յանիս Կուգա (ռեկտոր, 1934-1940, 1941-1944)
Օտո Սկուլմե (ռեկտոր, 1940-1941, 1944-1961)
Լեո Սվեմպ (ռեկտոր, 1961-1974)
Յանիս Անդրիս Օսիս (ռեկտոր 1997 թվականից)
Կառլիս Միեսնիեկ
Բորիս Վիպպեր (1924-1930-ականներ)


== Հայտնի շրջանավարտներ ==
Կառլիս Բաումանիս (1947)
Լայմոնս Բումբերգս (1950)
Ալեքսանդր Բրիեդե (1931)
Այվար Գլուբիս
Լեա Դավիդովա-Մեեդենե (1949)
Ռոբերտ Դիներս (2004)
Յանիս Զարինշ (1942)
Կառլիս Զեմդեգա (1927)
Օտտոմար Նեմմե
Յանիս Անդրիս Օսիս (1971)
Կառլիս Յանսոնս (1925)
Ռաֆիկ Հայրապետյան (1958)


== Գրականություն ==
Jānis Krastiņš, Ivars Strautmanis. Lielais Rīgas arhitektūras ceļvedis. — Rīga: Puse, 2002.
L. Bremša, A. Brasliņa, D. Bruģis, S. Pelše, I. Pujāte. Latvijas mākslas vēsture. — Rīga: Pētergailis, 2004.


== Ծանոթագրություններ ==


== Արտաքին հղումներ ==
Պաշտոնական կայք
Բարդուշկա

Բարդուշկա (ռուս.՝ Бардушка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Չապշա գետի աջ ափով՝ 14 կմ հեռավորության վրա։ Գետի երկարությունը 36 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.

Ջրային օբյեկտի, պետական ջրային գրանցման կոդը - 13010100312115100007425
Հիդրոլոգիական ուսումնասիրությունների կոդը - 115100742
Ավազանի կոդը - 13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ագարակ (Սուրմալուի գավառ)

Անվան այլ կիրառումների համար տե՛ս՝ Ագարակ (այլ կիրառումներ)Ագարակ, գյուղ Արևելյան Հայաստանում, Երևանի նահանգի Սուրմալուի գավառում` Կողբի աղահանքերի մոտակայքում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Կալտարակ (Սելեզենի վտակ)

Անվան այլ կիրառումների համար տե՛ս՝ Կալտարակ (այլ կիրառումներ)Կալտարակ (ռուս.՝ Калтарак), գետ Ռուսաստանում, հոսում է Կեմերովսկի մարզում։ Գետի երկարությունը 14 կմ է։


== Ջրային գրանցամատյանի տվյալներ ==
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Տոմ գետն է, գետի ենթաավազանը Տոմ գետն է։ Գետի գետային ավազանը (Վերին) Օբ գետն է՝ մինչև Իրտիշի.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սենեկասպասավոր

Սենեկասպասավոր ( գերմ․ Kammerdiener, բառացիորեն «սենյակի ծառա»),  տիրոջ ծառան հարուստ ազնվական տանը։
Նա խնամում էր տիրոջ զգեստապահարանն ու իրերը, օգնում էր հագնվել և կատարել հիգիենայի ընթացակարգեր (լողանալ, սափրվել), կերակուր էր մատուցում և անձնական գործեր անում։
Ավանդաբար, սենեկասպասավորն ավելին էր անում, քան ծառայելը։ Նա նաև պատասխանատու էր ուղևորություններ կազմակերպելու համար, պատասխանատու էր ֆինանսական հարցերի համար, որոնք ազդում էին սեփականատիրոջ կամ նրա տան վրա։
Անգլերենից փոխառված ՝ 1567 թվականից ի վեր ֆրանսիական ծագում ունեցող «jack» (կամերդ) բառը սկսեց նույն իմաստով օգտագործվել։
Ռուսաստանում մինչև 1917 թ․ սպասավորի դասական հագուստը ներառում էր լիվրի, կարճ տաբատ՝ կիսագուլպաներով և կոշիկներով։


== Արվեստի հայտնի սենեկասպասավորները ==
Ֆիգարո – Բոմարշեի «Ֆիգարոյի Ամուսնությունը» պիեսի գրաֆ Ալմավիվայի սենեկասպասավորը
Գրիմո - Մուշկետոն, Բազեն և Պլանշե – Ալեքսանդր Դյումայի (հայր) «3 հրացանակիրները» վեպի համապատասխանաբար Աթոսի, Պորտոսի, Արամիսի և դ’Արտանյան հրացանակիների հավատարիմ սպասավորների
Բատիստեն - Ալեքսանդր Դյումայի (հայր) «Գրաֆ Մոնթե-Քրիստը» վեպում
Պասպարտու - Ժյուլ Վեռնի «Աշխարհի շուրջը 80 օրում» վեպում
Ջիվս - Պ․Գ․ Վուդհաուզի՝ Ջիվսի և Վուստերի մասին պատմվածքների և վեպերի հերոս, և նույնանուն բրիտանական սիթքումում։
Պառկեր - ամերիկացի գրող Ջեկ Լոնդոնի «3-ի սրտերը» վեպում, ինչպես նաև ռեժիսոր Վլադիմիր Պոպկովի 1992 թ․-ի նույնանուն ֆիլմում։
Ֆլեյ – Մերվին Պիկի «Գորմենգաստ» եռերգության նույնանուն հսկայական ամրոցի սենեկասպասավոր
Գավրիլա – Երիտասարդ իշխան Նիկիտա Օլենեվի սենեկասպասավորը Նինա Սորոտոկինայի «3-ը նավիգացիոն դպրոցից» գրքում և Սվետլանա Դրուժինինայի «Գարդեմարիննե՛ր, առա՛ջ» և «Կեցցե՛ք գարդեմարիններ» ֆիլմերում։  ·       Ջոն Բեյթս - «Դաունթոնի աբբայություն» ֆիլմում
Ֆրոլ Գրիգորյեվիչ Վեդիշչեվ - Բորիս Ակունինի «Աքիլլեսի մահը», «Պիկովիյ վալետ», «Դեկորատոր», «Պետական խորհրդատու» վեպերում


== Ծանոթագրություններ ==
Այսուլթան Սեյթով

Այսուլթան Սեյթով (ղազ.՝ Айсұлтан Арсенұлы Сейітов, հունվարի 31, 1997(1997-01-31), Ալմաթի, Ղազախստան), ղազախ ռեժիսոր, կլիպմեյքեր։ Ներկայումս նկարահանում է ԱՊՀ երկրների կատարողների համար նախատեսված երաժշտական տեսանյութեր՝ համագործակցելով Hype Production ընկերության հետ։


== Կենսագրություն ==
Աստանայում թուրք-ղազախական վարժարանի շրջանավարտ։ Ավարտել է Նյու Յորքի կինոյի ակադեմիան «ռեժիսուրա» բաժինը։ Ուսման ընթացքում նկարահանել է «Շակալ» կարճամետրաժ ֆիլմը, որով 2016 թվականին Նյու Յորքի Hollywood Boulevard կինոփառատոնում հաղթել է «Լավագույն ռեժիսուրա» անվանակարգում։
Սեիտովի առաջին տեսահոլովակը դարձել է Ջայ Միյաձակիի «По ветру» երգի տեսահոլովակը։ Իր առաջին իսկական պատվերները անվանում է Moldanazar խմբի «Жаным сол» տեսահոլովակը և Նայնթի Ուան խմբի համար նախատեսված տեսահոլովակը, որը չի հրապարակվել։ Jah Khalib-ի «Медина»գի տեսահոլովակը դարձել Է Ղազախստանի պատմության մեջ ամենաթանկարժեք հոլովակը։
Այսուլթանը նկարահանել է վավերագրական կարճամետրաժ «Charisma» ֆիլմը «MiyaGi & Էնդշպիլ» դուետի մասին։  2019 թվականի մարտին «вДудь» հաղորդման հյուրն էր։


== Ռեժիսորական աշխատանքներ ==


=== Ֆիլմագրություն ===


=== Տեսահոլովակներ ===


== Ծանոթագրություններ ==
Փիքետ շրջան (Թենեսի)

Փիքետ շրջան (անգլ.՝ Pickett County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 422 կմ² է, բնակչությունը՝ 4.945 մարդ (2000 թ. տվյալներով)։ Շրջկենտրոնն է Բիրդսթաուն բնակավայրը։ Կազմավորվել է 1879 թ.։
Սև թագուհու հիպոթեզ

Սև թագուհու հիպոթեզը (անգլ.՝ Red Queen hypothesis), անվանվում է նաև «Սև թագուհու սկզբունք», «Սև թագուհու էֆեկտ», «Սև թագուհու մրցարշավ», հանդիսանում է էվոլյուցիոն հիպոթեզ։ Համաձայն էվոլյուցիոն համակարգի տեսակին անհրաժեշտ են անընդհատ փոփոխություններ և հարմարվողականություն, որպեսզի պահպանի իր գոյությունը շրջապատող կենսաբանական աշխարհում նրա հետ զարգանալով։
Տերմինը ծագում է Լուիս Քերոլի «Ալիսը հայելու աշխարհում» ստեղծագործությունից, Ալիսի և թագուհու սև խոսակցությունից.

Հիպոթեզը առաջ է բերված, որպեսզի բացատրի երկու երևույթ՝ առավելությունները սեռական վերարտադրության անհատի մակարդակով և մշտական էվոլյուցիոն մրցարշավը մրցակցող տեսակների և իրենց մակաբույծների միջև։ Հիպոթեզի առաջին վարկածում սեռական վերարտադրության խառնելով մոր և հոր գեները, կարող է թույլ տալ ավելի հարմարված սերունդներին մնալ էկոլոգիական խորշում, որի տեսակը զբաղեցնում է էկոհամակարգում։ Երկրորդ մակրոէվոլյուցիոն վարկածում խմբերի ոչմչացման հավանականությունը, ինչպես ենթադրվում է՜ հանդիսանում է մշտական խմբի ներսում և պատահական խմբերում։


== Սպառազինության մրցավազք ==

Լի վան Վալենի առաջարկությունը (1973 թ.) փոխաբերություն «էվոլյուցիոն սպառազինության մրցավազք» առաջացող տեսակների հարակից տրոֆիկ կոէվոլյուցիայի ժամանակ համարվեց համապատասխան կենսաբանական գործընթացների նկարագրության համար երկրների միջև սպառազինության մրցավազքի նման։ Հիմնվելով հետազոտությունների վրա Լի վան Վալենը ն կատեց, որ օրգանիզմների խմբերի գոյատևման հնարավորությունը ժամանակի ընթացքում չի բարելավվում և հնարավորությունը ոչնչացման ամեն տեսակի պատահական է և կախված չէ նրա գոյատևման շարունակությունից Երկրի վրա։ Այդ ձևով հնարավորությունները տեսակի գոյատևման մեծ մասամբ անորոշ են։
Գիշատիչի և զոհի «Սպառազինության մրցավազքի» օրինակ է ճագարները, որոնք ավելի արագ են վազում իրենց ծնողներից, և աղվեսները ավելի արագ վազող ծնողներից ճագարների հետևից։ Ուրիշ օրինակ է «մրցակցությունը» տերերի և մակաբույծների միջև։ Ճագարի կյանքի ընթացքում կարող է փոխվել շատ թվով սերունդներ վնասակար բակտերիաների։ Ու ինչքան լավ է ճագարի իմունիտետը, այնքան ընտրությունը պարազիտների ավելի լավ կլինի։
Բելգիայի, Շվեյցարիայի, Ֆրանսիայի կենսաբանները անցկացրեցին ցուցադրական փորձ առանձնացնելով ջրալվերի ձվերը և իրենց պարազիտների սպորները (բակտերիա Pasteuria ramosa)՝ ձևավորված 30 տարվա ընթացքում ոչ մեծ ճահճում, Բելգիայում։ Վերցվել էր 2 սմ հաստությամբ 8 շերտ, հաշված այնպես, որ յուրաքանչյուր շերտ ձևավորվել է օրգանական նստվածքներից 2-4 տարում, որի ընթացքում փոխվել է ջրալվի 10-20 սերունդ։ 3 խումբ յուրաքանչյուր շերտի վարակված էին նույն վերևի և ներքևի շերտերից։ Արդյունքը ամբողջությամբ համապատասխանում է «էվոլյուցիոն սպառազինությունների մրցարշավին»:Միայն 30 տոկոս ջրալվերը պարզվեցին դիմացկուն պարազիտների նկատմամբ, 43  տոկոս ուսումնասիրված վաղ շերտից և 45 տոկոսը եղան դիմաացկուն ներքևի շերտի մակաբույծների նկատմամբ։


== Ծանոթագրություններ ==
Ռաուլ Խուլյա

Ռաուլ Խուլյա (իսպ.՝ Raúl Rafael Juliá y Arcelay, մարտի 9, 1940(1940-03-09), Սան Խուան, ԱՄՆ - հոկտեմբերի 24, 1994(1994-10-24), Մանհասսեթ, Նասաու շրջան, Նյու Յորք, ԱՄՆ), պուերտոռիկացի դերասան։ Խուլյայի ներդրումը համաշխարհային կինոարվեստում գնահատվել է միայն նրա մահից հետո։ 1995 թվականին նա հետմահու արժանացել է «Ոսկե գլոբուս» և «Էմմի» մրցանակների՝ «Կրակոտ սեզոնը» հեռուստաֆիլմում տղամարդու լավագույն դերի համար։


== Կենսագրություն ==
Ծնվել է Պուերտո Ռիկոյի մայրաքաղաք Սան Խուանում՝ ռեստորանի սեփականատիրոջ ընտանիքում։ Ավարտելով Պուերտո Ռիկոյի համալսարանը՝ Խուլյան որոշել է ընտրել դերասանական կարիերան և 1964 թվականին տեղափոխվել է Նյու Յորք՝ չնայած ծնողների ցանկությանը, որոնք ուզում էին, որ նա իրավաբան դառնա։ 
ԱՄՆ-ում Խուլյան սկսել է խաղալ թատրոնում և հեռուստատեսությունում։ 1970-ական թվականների սկզբից նկարահանվել է կինոյում։ Նկարահանվել է բազմազան դերերում՝ մարմնավորելով չարագործների, սիրահարների և կատակերգական կերպարների։ Հատկապես կոլորիտային է ստացվել Ադամսների ընտանիքի էքսցենտրիկ և իմպուլսիվ ղեկավարի դերը համանուն դիլոգիայի մեջ։ 1994 թվականի սկզբին՝ սուշիի թունավորումից հետո, Խուլյայի մոտ ստամոքսի քաղցկեղ է ախտորոշվել։ Հոկտեմբերի վերջին դերասանին անտանելի ցավի պատճառով տեղափոխել են հիվանդանոց, որտեղ անսպասելի կաթված է ստացել և կոմայի մեջ ընկել։ Հոկտեմբերի 24-ին Ռաուլ Խուլյան հեռացավ կյանքից։


== Անձնական կյանք ==
Խուլյան ամուսնացած է եղել երկու անգամ.

Վասալո Մոլինելիի հետ (1965-1969),
դերասանուհի Մերել Պոլոուեյի (1976 թվականից մինչև Խուլյայի մահը։ Այդ ամուսնությունից ծնվել են երկու որդիներ՝ Ռաուլ Զիգմունդը և Բենջամին Ռաֆայելը)։


== Ֆիլմագրություն ==


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
https://www.imdb.com/name/nm0000471/
Լանդշաֆտագիտություն

Լանդշաֆտագիտություն, ֆիզիկական աշխարհագրության ճյուղ, ուսումնասիրում է բնատարածքային համալիրները՝ որպես երկրի աշխարհագրական թաղանթի կառուցվածքային մասեր։ Լանդշաֆտյան կորիզը աշխարհագրական լանդշաֆտի մասին ուսմունքն է՝ Երկրի ֆիգիկա - աշխարհագրական դիֆերենցման հիմնական աստիճանը։


== Ուսմունք ==
Ուսումնասիրում է լանդշաֆտների առաջացման, կառուցվածքի ու դինամիկայի հարցերը, նրանց զարգացման օրենքները և մարդկային հասարակության տնտեսության գործունեության հետևանքով վերափոխումը։


== Խնդիրներ ==
Լանդշաֆյան խնդիրներից է՝ լանդշաֆտների բաղադրիչ մասերի՝ երկրահամակարգերի ցածր մակարդակի (տեղանքի լանդշաֆտային բնասահմանի, բնավայրի, ֆացիաների) ու դրանց փոխադարձ տեղադրության, փոխներգործության, տարածական կառուցվածքային տիպերի ու ժամանակի ընթացքում դրանց վերափոխման (լանդշաֆտի մորֆոլոգիա) ուսումնասիրությունը։


== Կառուցվածք ==
Լանդշաֆտագիտությանն է վերաբերում նաև զոնաների, մարզերի, նահանգների և այլ բարձր կարգի տեղական երկրահամակարգերի ուսումնասիրությունը։ Լանդշաֆտագիտությունը երկրի ֆիզիկա աշխարհագրական շրջանացման տեսական հիմքն է։ Նրա փաստացի նյութերի գլխավոր աղբյուրը դաշտային հետազոտություններն են, որոնց հաջորդում է լանդշաֆտների քարտեզագրումը։


== Քարտեզագրում ==
Լանդշաֆտյան սահմաններում ձևավորվել են նոր ուղղություններ, լանդշաֆտների երկրաքիմիա, լանդշաֆտների երկրաֆիզիկա, ագրոլանդշաֆտագիտություն են։ Լանդշաֆտյան հիմնադիրներն են Լ. Ս. Բերգը, Դ. Ն. Վիսոցկին, Դ. Ֆ. Մորոզովը և Վ. Վ. Դոկուչաևի դպրոցի այլ ներկայացուցիչներ, արտասահմանում՝ գերմանացի աշխարհագրագետ Զ. Պասսարգեն։ Տես նաև լանդշաֆտաշխարհագրական։
Մ.թ.ա. 343


== Դեպքեր ==


== Ծնունդներ ==


== Մահեր ==
Վլադիմիրովկա (ավան, Պետրովսկի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), ավան Ուկրաինայի Կիրովոգրադի մարզի Պետրովսկի շրջանում։
2001 թվականի տվյալներով Վլադիմիրովկա ավանում բնակվում էր 1 088 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Նովոսելսկի (գյուղ, Սմոլենսկի շրջան)

Նովոսելսկի (ռուս.՝ Новосельский), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 218 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Alpha Tauri (ապրանքանիշ)

Alpha Tauri, հագուստի նորաձևության ապրանքանիշ, որը հիմնադրվել է 2016 թվականին նորաձևության ինդուստրիայում Red Bull բրենդի ներկայությունն ընդլայնելու համար։ Անունը վերցված է Ալդեբարանից /Ալֆա Ցուլից (լատիներեն հնչում է որպես Alpha Tauri), վառ աստղից, կարմիր հսկայից՝ Ցուլ համաստեղություն<ում և գիշերային երկնքում ամենապայծառ աստղերից մեկից։ Alpha Tauri (Ալֆա Ցուլ) բրենդի անվանումը նաև հարգանքի տուրք է մատուցում հիմնադրող ընկերությանը՝ Red Bull-ին։ Շտաբ գրասենյակը գտնվում է Ավստրիայում՝ Զալցբուրգում։


== Նորաձև միտումներ ==
Թողարկման պահից ի վեր՝ բրենդը մասնակցել է բազմազան միջազգային նորաձևության ցուցադրությունների, օրինակ՝ FashionTech-ի նաև տարվա մեջ երկու անգամ՝ Բեռլինի նորաձևության շաբաթին, որտեղ այն ցուցադրել է 3D տեխնոլոգիայի օգտագործումը հագուստի մշակման մեջ ճապոնական Shima Seiki ընկերության 3D Knit lab-ի օգնությամբ։


=== Նորարարություն և եզակի տեխնոլոգիաներ ===
Alpha Tauri-ն մշակել և արտոնագրել է սեփական տեքստիլ տեխնոլոգիաները, ինչպիսիք են Taurex-ը՝ մշակված շվեյցարական Schoeller Textil AG ընկերության հետ համագործակցությամբ, որը  մասնագիտացած է նորարարական հյուսվածքների և տեքստիլ տեխնոլոգիաների զարգացման և արտադրության մեջ։


== Հավաքածու ==
Ապրանքանիշը միշտ թողարկում է հագուստի և աքսեսուարների հավաքածուներ իր երկրպագուների համար, որն իր մեջ ներառում է վերարկու, վերնաշապիկ, սվիտեր, մարզաշապիկ, պայուսակ և այլն։ 2018 թվականին խանութն ուներ երկու ֆիրմային խանութ՝ մեկը Գրացում, մյուսը՝ Զալցբուրգում։


== Ավտոսպորտ ==


=== Ֆորմուլա 1 ===
Scuderia Toro Rosso թիմի մարզաբազայում, որը 2006-2019 թվականներին հանդես է եկել Ֆորմուլա 1-ի առաջնությունում և պատկանում է Red Bull GmbH-ին, 2020 թվականի մրցաշրջանից ստեղծվել է Scuderia AlphaTauri-ն, որը գտնվում է Իտալիայում։


== Ծանոթագրություններ ==
Չուրուկ (Ստորին Բասենի գավառ)

Անվան այլ կիրառումների համար տե՛ս՝ Չուրուկ (այլ կիրառումներ)Չուրուկ, գյուղ Արևմտյան Հայաստանում, Էրզրումի վիլայեթի Բասենի գավառակում՝ Ստորին Բասենում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Կորումբա դի Գոյաս

Կորումբա դի Գոյաս (պորտ.՝ Corumbá de Goiás), համայնք Բրազիլիայում, մտնում է Գոյաս նահանգի մեջ։ Կազմում է Գոյաս նահանգի արևելյան մարզի բաղկացուցիչ մասը։ Բնակչությունը կազմում է 9 487 մարդ, ըստ 2006 թվականի տվյալների։ Տարածքը կազմում է 1 062 կմ2։


== Պատմություն ==
Քաղաքը հիմնադրվել է 1730 թվականին։


== Վիճակագրություն ==
Համախառն ներքին արդյունքը կազմել է 39 032 978,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արդյունքը մեկ շնչի հաշվով 2003 թվականին կազմել է 3 971,21 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային ներուժի զարգացման ինդեքսը 2000 թվականին կազմել է 0,716


== Արտաքին հղում ==
Կորումբա դի Գոյասի մասին(չաշխատող հղում)
Կոնճկաթ (Լանչխութի շրջան)

Անվան այլ կիրառումների համար տե՛ս՝ Կոնճկաթ (այլ կիրառումներ)Կոնճկաթ (վրաց.՝ კონჭკათი), գյուղ Վրաստանում։ Գտնվում է Գուրիայի մարզի Լանչխութի շրջանում։


== Դիրք ==
Գյուղը գտնվում է ծովի մակարդակից 270 մետր բարձրության վրա։ Շրջկենտրոն Լանչխութից հեռու է 17 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 261 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Լանչխութի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Ալբերտ Կոստանյան

Անվան այլ կիրառումների համար տե՛ս՝ Կոստանյան (այլ կիրառումներ)Ալբերտ Հովհաննեսի Կոստանյան (սեպտեմբերի 14, 1927(1927-09-14), Երևան, Հայկական ԽՍՀ, ԱԽՖՍՀ, ԽՍՀՄ - նոյեմբերի 13, 1996(1996-11-13), Երևան, Հայաստան), հայ խորհրդային հոգեբան։ Հոգեբանական գիտությունների դոկտոր (1970), պրոֆեսոր (1971), ՀԽՍՀ ֆիզիկական կուլտուրայի և սպորտի վաստակավոր գործիչ (1975), ՀԽՍՀ վաստակավոր մարզիչ (1960)։ ՍՄԿԿ անդամ 1947 թվականից։


== Կենսագրություն ==
1951 թվականին ավարտել է Երևանի պետական համալսարանի բանասիրական ֆակուլտետը, 1955 թվականին՝ Ֆիզիկական կուլտուրայի հայկական պետական ինստիտուտը։ 1952 թվականից աշխատում է ֆիզիկական կուլտուրայի ինստիտուտում, 1965 թվականից՝ լողի ամբիոնի վարիչ։ Զբաղվում է շարժումների հոգեբանության հարցերով։ Ունի մոտ 75 գիտական աշխատություն ու հոդված։


== Աշխատություններ ==
Ֆիզիկական վարժությունների ազդեցությունը խուլ դպրոցականների շարժողական ռեակցիայի արագության վրա, Ե., 1962:
Լող, Ե., 1975 (համահեղինակ՝ Ի. Դ. Սաֆարյան)։


== Կրթություն ==
1942-1946 թվականներին ընդունվել և ավարտվել է կոոպերատիվ տեխնիկական դպրոցը, 1946-1951 թվականներին ընդունվել և ավարտել է պետական ​​համալսարանի բանասիրական ֆակուլտետը հայոց լեզու, տրամաբանություն և հոգեբանություն մասնագիտությամբ։
1951-1955 թվականներին ընդունվել և ավարտել է ֆիզիկական կուլտուրայի պետական ​​ինստիտուտը։ 
1963 թ. Մանկավարժության մագիստրոսի թեզի պաշտպանություն։
1970 թ. Դոկտորական ատենախոսության պաշտպանություն զարգացման և կրթական հոգեբանության մեջ (Մոսկվա)։


== Աշխատանք ==
Նա սկսել է աշխատել 1947 թվականից ՝ համադրելով համալսարաններում ուսման հետ։
Նա «Искусство кино» ամսագրի անկախ թղթակիցն էր, և թերթերում գրում էր ոչ միայն հոդվածներ, այլև գրություններ, որոնցից երկուսով նկարահանվել էին կարճամետրաժ ֆիլմեր։
1955 թվականից ի վեր կենտրոնական մարզական տան տնօրենը, այնուհետև՝ մարզչական խմբի նախագահ, այնուհետև դասավանդման փուլը սկսվում է 60-ականներից՝ լողի մարզիչ, Երևանի ֆիզիկական կուլտուրայի պետական ​​ինստիտուտի լողի բաժնի վարիչ։


== Մեդալներ և մրցանակներ ==
<Ֆիզիկական կուլտուրայի և սպորտի վաստակավոր աշխատող>: 
<Վաստակավոր մարզիչ> օլիմպիական ջրային պոլոյի թիմի հետ աշխատելու համար։
<Թիկունքի ծառայության համար>:
Պատվիրեք <Պատվո նշան>:  
Ջրային սպորտի ոլորտում միակ պրոֆեսորը, ով 1977-1990 թվականներին ղեկավարում էր հետազոտական ​​թիմը օլիմպիական ջրային պոլոյի թիմի լաբորատորիան։
1980 թ. Մոսկվայում կայացած Օլիմպիական խաղերի ոսկե մեդալ, որպես ԽՍՀՄ ջրային պոլոյի թիմի մարզիչ և մարզական հոգեբան։
Գումբրա

Գումբրա (վրաց.՝ გუმბრა), գյուղ Վրաստանում։ Գտնվում է Իմերեթի մարզի Ծղալտուբոյի շրջանում։


== Դիրք ==
Գյուղը գտնվում է ծովի մակարդակից 120 մետր բարձրության վրա։ Շրջկենտրոն Ծղալտուբոից հեռու է 5 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2381 մարդ։


== Ծանոթագրություններ ==
Բամնիի լեռներ

Բամնիի լեռներ, լեռներ Հայկական լեռնաշխարհում, հավանաբար՝ Սևանի ավազանում։ Հիշատակված են սեպագիր արձանագրություններում։


== Ծանոթագրություններ ==
Քիմիական միացություններ

Քիմիական միացություններ, քիմիական կապերով իրար միացած ատոմներ պարունակող նյութեր։ Ըստ դասական քիմիայի՝ քիմիական միացություններ են բարդ նյութերը։ Քիմիական միացությունների բաղադրությունն արտահայտում են քիմիական բանաձևերի օգնությամբ։ Հայտնի քիմիական միացություններից շատերն ունեն հաստատուն բաղադրություն, ենթարկվում են հաստատուն բաղադրության օրենքին և բազմապատիկ հարաբերությունների օրենքին։ Բազմաթիվ քիմիական միացություններ ունեն փոփոխական բաղադրություն՝ ոչ ստեխիամետրական միացություններ են (բերթուիդներ)։ Քիմիական միացություններին հատուկ է համասեռությունը։ Նրանց ստացումը և հետազոտումը քիմիայի հիմնական խնդիրն է։ Քիմիական միացություններն ստացվում են ռեակցիաների հետևանքով և բնորոշվում են որոշակի քիմիական և ֆիզիկական հատկություններով։ Հայտնի են միևնույն բաղադրություն, սակայն տարբեր կառուցվածք և հատկություններ ունեցող քիմիական միացություններ (իզոմերիա)։ Տարբերում են անօրգանական և օրգանական քիմիական միացություններ։ Հայտնի է ավելի քան 300 հազար անօրգանական և 4 մլն օրգանական միացություն։
Գրավիտոն

Գրավիտոն, գրավիտացիոն դաշտի քվանտ։ Զանգվածը հավասար է զրոյի, սպինը՝ 2-ի։ Ունի նույն իմաստը, ինչ էլեկտրամագնիսական ճառագայթման դեպքում՝ լույսի քվանտը (ֆոտոն)։ Գրավիտոնին վերագրվում է hν էներգիա և hν/c իմպուլս. հ-ը Պլանկի հաստատունն է c-ն՝ գրավիտացիոն ալիքների տարածման արագությունը (հավասար է լույսի արագությանը), իսկ ν-ն՝ հաճախականությունը։ Գրավիտացիոն ալիքները, հետևաբար և գրավիտոնը փորձնականորեն դեռևս հայտնաբերված չեն։


== Տես նաև ==
Տիեզերական ձգողություն
Ռուդո

Անվան այլ կիրառումների համար տե՛ս՝ Ռուդո (այլ կիրառումներ)Ռուդո (բոս․՝ Rudo, սերբ.՝ Рудо / Rudo, խորվ.՝ Rudo), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Իստոչնո Սարաևո շրջանում։ Համանուն համայնքի վարչկենտրոնը։


== Բնակչություն ==
Ըստ 2013 թվականի մարդահամարի տվյալների՝ քաղաքի բնակչությունը կազմում է 1949 մարդ։
Համայնքի բնակչության էթնիկական կազմը՝


== Ծանոթագրություններ ==
Ագրակ (Ճորոխ)

Անվան այլ կիրառումների համար տե՛ս՝ Ագրակ (այլ կիրառումներ)Ագրակ, առվակ ճորոխի ավազանում։ Հոսում է Օլթիի շրջով և միանում Փենեքի գետակին։


== Ծանոթագրություններ ==
Տրիակ Լոտրե

Տրիակ Լոտրե (ֆր.՝ Triac-Lautrait), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 1999 թվականի դրությամբ կազմում է 454 մարդ, բնակչության խտությունը` 70.94 մարդ/կմ²։ Բնակավայրը զբաղեցնում է 6.4 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ հարավ-արևմուտք, Պուատիե քաղաքից` 110 կմ հարավ, Անգուլեմ քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 308 աշխատունակ (15-64 տարեկան) բնակիչ, որոնցից ակտիվ էին 205-ը, իսկ ոչ ակտիվները` 103։ Ակտիվության ցուցանիշը կազմում է 66,6 %։ 205 աշխատունակ մարդկանցից աշխատել է 190 անձ (106 տղամարդ և 84 կին)։ Գործազուրկ են եղել 15 անձ (6 տղամարդ և 9 կին)։ 103 անաշխատունակներից 53-ը եղել են աշակերտներ կամ ուսանողներ, 31-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ռեմխինգեն

Ռեմհինգեն  (գերմ.՝ Remchingen), կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 11713 մարդ է (2010 թվականի դեկտեմբերի 31–ի տվյալներով)։ Զբաղեցնում է 24, 06 կմ² տարածք։ Պաշտոնական կոդը՝ 08 2 36 071։


== Սպորտ ==
Շրջանի բնակիչներից կազմված ֆուտբոլոային ակումբ ունեն, որը կոչվում է Նոտինգեն, որը խաղացել է 2004 թվականի Հարավային տարածաշրջանի խաղերում։
Շրջանում զարգանում է հեծանվավազքը, թենիսը և մարմնամարզությունը։


== Երաժշտություն ==
Շրջանում գործում է ժողովրդական պանկ ակումբ, որը անվանվում է Across the border։ Գործում են նաև մի շարք երաժշտական դպրոցներ, երգչախմբեր և ակումբներ։


== Ծանոթագրություններ ==


== Արտաքին հղումներ ==
Պաշտոնական էջ
Վիլյամանտիլյա

Վիլյամանտիլյա (իսպ.՝ Villamantilla), մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Սեռա Օստե դե Մադրիդ շրջանում։ Տարածքը կազմում է 23.99 կմ2, բնակչությունը՝ 570 մարդ (2010 թվականի տվյալներով)։
Աբեղենք լեռնաշղթա

Անվան այլ կիրառումների համար տե՛ս՝ Աբեղենք (այլ կիրառումներ)Աբեղենք, լեռնաշղթա Թուրքիայում, Արսիանի լեռնաշղթայում, Արդահանից Օլթի տանող ճանապարհին։


== Ծանոթագրություններ ==
Սեր առ երեք ցուկերբրիններ

«Սեր առ երեք ցուկերբրիններ» (ռուս.՝ «Любовь к трём цукербри́нам»), ռուս ժամանակակից գրող Վիկտոր Պելևինի տասներկուերորդ վեպը, որը հրատարակել է «Էքսմո» հրատարակչությունը, վաճառքի է հանվել 2014 թվականի սեպտեմբերի 9-ին։ Առաջին տպաքանակը՝ 70000 օրինակ։ Տպագիր տարբերակին զուգահեռ թողարկվել է նաև ձայնային տարբերակը (կարդում է Սերգեյ Չոնիշվիլին, թողարկող՝ «Սոյուզ» հրատարակչատուն)։


== Անվանում ==
Վեպի վերնագրում ակնհայտ ակնարկ կա Կառլո Գոցցիի 1760 թվականին գրած «Սեր առ երեք նարինջները» հեքիաթային պիեսին։ «Ցուկերբրին» տերմինը ձևավորվել է որպես ժամանակակից վեբ-արդյունաբերության երկու հսկաների՝ Սերգեյ Բրինի և Մարկ Ցուկերբերգի անունների սինթեզ։


== Սյուժե ==
Մամուլի հաղորդագրության մեջ նշվում է, որ Պելևինի նոր գիրքը «մերօրյա դինամիկ էլեգիան է՝ հագեցած հիասթափության դառնությամբ և եզրակացությունների տարօրինակությամբ»։ Նրանում շոշափված «միտումների» շարքում են «Ֆեյսբուքը», «Գուգլը», Ուկրաինան, հանդուրժողականությունը, սպառման պաշտամունքը, կախվածությունը համացանցից, տեղեկատվական ստրկությունը և ահաբեկչությունը։ Վեպի գործողությունը տեղի է ունենում ներկայում և հեռավոր ապագայում։ Ապագան հակաուտոպիական է, և ժամանակի մեծ մասը նվիրված է գլխավոր հերոսի վիրտուալ իրականության մեջ մնալուն։
Վեպի գլխավոր հերոսը «աշխարհի տեխնիկական փրկիչն» է։ Վեպում նրան անվանում են Կիկլոպ։ Իհարկե, նա երկրի վրա ապրող առաջին և վերջին նման ներկայացուցիչը չէ։ Մեր գոյության պատմության ընթացքում նրանք քայլում էին մեր մեջ և հետևում, թե ինչ է կատարվում։ Եվ կիկլոպների նման մարդկանց համար կային խիստ կանոններ, որոնց շրջանակներում նրանք պետք է գործեին։ Կանոնները չէին կարող փոխվել, չնայած դրանց տարօրինակ մեկնաբանությանը։ Նույնիսկ եթե նրանց ինչ-որ բան դուր չէր գալիս (հիմնվելով բարու և չարի մասին իրենց անձնական ընկալման վրա), կիկլոպները չէին կարող ուժ գործադրել՝ ելնելով միայն իրենց սեփական դրդապատճառներից։


== Հետաքրքիր փաստեր ==
Հերոսների փիլիսոփայական մտորումները տեղի են ունենում Angry Birds բջջային հայտնի խաղի ֆոնին։
Գրքի սյուժեում նշում են Մայդանը Ուկրաինայի մայրաքաղաքում, Ղրիմի թերակղզին և Յանուկովիչի փախուստից հետո հայտնաբերված ոսկե բոքոնը։


== Ծանոթագրություններ ==
Ջրհոր (այլ կիրառումներ)

Ջրհոր, կարող է վերաբերել՝

Ջրհոր, ջրատեխնիկական կառույց
Ջրհոր, գյուղ Արևմտյան Հայաստանում, Բիթլիսի վիլայեթի Խլաթի գավառակում
Ջրհոր, գյուղ Արևմտյան Հայաստանում, Բիթլիսի վիլայեթի Բիթլիսի գավառում
Իվանովկա (գյուղ, Նովոմիրգորոդի շրջան)

Անվան այլ կիրառումների համար տե՛ս՝ ԻվանովկաԻվանովկա (ուկրաիներեն՝ Іванівка), գյուղ Ուկրաինայի Կիրովոգրադի մարզի Նովոմիրգորոդի շրջանում։
2001 թվականի տվյալներով Իվանովկա գյուղում բնակվում էր 73 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելենչենկովկա (գյուղ, Գադյաչի շրջան)

Բելենչենկովկա (ուկրաիներեն՝ Біленченківка), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Ստեշևշչինա, Բիլեչենկիվկա։ Հիմնադրվել է 1840 թվականին։
2001 թվականի տվյալներով Բելենչենկովկա գյուղում բնակվում էր 776 մարդ։ Բնակավայրը զբաղեցնում է 2656 կմ² տարածք։ Բնակչության խտությունը կազմում էր 292,17 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սվանեթ

Սվանեթ (վրաց.՝ სვანეთი), պատմական լեռնային տարածաշրջան Վրաստանի հյուսիս-արևմուտքում։ Բնակչության հիմնական մասը կազմում են սվանները։ Տարածքայնապես և պատմականորեն Սվանեթը բաժանվում է Ներքին Սվանեթի (ქვემო სვანეთი) և Վերին Սվանեթի (ზემო სვანეთი), որոնց բաժանում է Սվանեթի լեռնաշղթան։


== Արտաքին հղումներ ==
Կայք Սվանեթի մասին
Սվանեթը տուրիստական կայքում
Սվանեթի և Մեսթիայի մասին Archived 2012-05-02 at the Wayback Machine.
Վալի դու Իպոժուկայի գավառ

Վալի դու Իպոժուկայի գավառ (պորտ.՝ Microrregião do Vale do Ipojuca), գավառ Բրազիլիայի Պերնամբուկու նահանգում։ Մտնում է Պերնամբուկու նահանգի գյուղատնտեսական շրջան (մարզ)ի մեջ։


== Գավառի կազմ ==
Գավառի կազմի մեջ են մտնում հետևյալ համայնքները.

Ալագոինյա
Բելու Ժարդին
Բեզերրուս
Բրեժու դա Մադրի դի Դեուս
Կաշուեյրինյա
Կարուարու
Գրավատա
Ժատաուբա
Պեսկեյրա
Պոսան
Սանյարո
CAD

CAD (անգլ.՝ Computer-Aided Design, ռուս.՝ Система Автоматизированного Проектирования (САПР))՝ ավտոմատացված նախագծման համակարգեր։
Տարիներ առաջ տեխնիկական գծագրությունն իրականացվում էր առանց համակարգչի, այնուհետև համակարգիչն օգտագործվում էր որպես օժանդակ միջոց։ Մեր օրերում լայնորեն կիրառվում են պրոֆեսիոնալ CAD ծրագրեր, որոնք փոխարինում են ձեռքով գծագրությունը։
CAD ծրագրերը կիրառվում տեխնիկայի տարբեր բնագավառներում (ճարտարապետություն, շինարարություն, մեքենաշինություն, էլեկտրոտեխնիկա և այլն)։


== Հղումներ ==
Сайт поддержки пользователей САПР (ռուս.)
Իբրահիմ-Գաջալի

Իբրահիմ-Գաջալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 805 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==